**ORIENTACIONS D’EDUCACIÓ INFANTIL**

Cal compaginar temps de joc autònom en què l’infant decideixi què vol fer i com, amb temps i activitats compartides amb l’adult.

Per al temps de joc autònom hem de posar a l’abast de l’infant materials diversos amb els quals pugui elaborar el seu joc: materials per fer construccions, objectes o robes que serveixin per disfressar-se, materials inespecífics (conquilles, bastons, peces de fusta, envasos…), titelles, ninos, cuinetes, contes, fulls, estris d’escriptura...

Pel que fa a les activitats compartides amb l’adult podem fer diferents propostes que ajuden al desenvolupament de les seves capacitats. Per exemple:

**Activitats de comunicació:**

* Llegir contes, demanar als infants que ens els expliquin després, que els acabin de forma diferent…
* Mirar contes del web de TV3: **Una mà de contes:** <https://www.ccma.cat/tv3/super3/una-ma-de-contes/>
* Realitzar un diari i anar-hi incorporant: les anècdotes del dia, retalls d’imatges, petites converses, dibuixos, retalls de paraules de catàlegs…
* Triar una història o conte i representar-lo amb titelles o escenificant-lo.
* Inventar històries, dibuixar-les, escriure què hi passa (com ho vulguin escriure).

 **Activitats d’experimentació, en podeu trobar alguns exemples a:**

* **Manual de experimentos**: <https://www.slideshare.net/edelinbravo29/manual-de-experimentos-preescolar>
* **Dinamiks:** <https://www.ccma.cat/tv3/super3/dinamiks/>
* **Aprenent amb les mans:** <https://www.aprenentamblesmans.cat/category/educacio-infantil/geometria-educacio-infantil/>

 **Jocs de taula:**

* Parxís, sudoku, trencaclosques, jocs de cartes, etc

**Activitats en entorns digitals:**

* Enregistrar un àudio o un vídeo amb un conte, una cançó o un relat amb l’infant com a protagonista, i escoltar-lo o veure’l. Comentar amb l’infant què poden fer diferent, com ho poden enriquir…
* Instal·lar a la tauleta alguna de les apps referenciades al portal [**Toolbox**](https://toolbox.mobileworldcapital.com/apps/android/attribute%5BTaxonomyTaxonomyValue0%5D%3A1) ( … i acompanyar els infants en la tria de l’app, en el funcionament i durant el joc.
* Realitzar els jocs que et proposa el web **Edu365**: <http://www.edu365.cat/infantil/>